મોરબી શહેરના સામાકાંઠેથી લઈને શનાળા રોડ પર નવા બસ સ્ટેન્ડ સુધી ફટાકડાના સ્ટોલ ઠેર ઠેર મંજુરી વિના શરુ કરી ફટાકડાનું વેચાણ કરવામાં આવતું હોય જે સ્ટોલમાં ફાયર સેફટી સાધનો ના હોય અને ફટાકડા વેચાણનું લાયસન્સ ના હોય તેવા સ્ટોલ સંચાલકો સામે કાર્યવાહી માટે જીલ્લા કલેકટર જે બી પટેલની સુચના મુજબ સીટી મામલતદાર જી. એચ. રુપાપરા, ચીફ ઓફિસર સાગર રાડિયા અને સીટી પીઆઈ આર જે ચૌધરી સહિતની ટીમે શહેરના વિવિધ વિસ્તારમાંથી ૪૦ જેટલા સ્ટોલ સંચાલકો સામે કાર્યવાહી કરી હતી સીટી મામલતદાર પાસેથી પ્રાપ્ત વિગતો મુજબ મોરબીમાં ૩૪ લોકોને ફટાકડા વેચાણ માટે હંગામી લાયસન્સ ઇસ્યુ કરવામાં આવ્યા છે અને લાયસન્સ વિના વેચાણ કરતા સ્ટોલ સંચાલકો સામે કાર્યવાહી કરવામાં આવી છે